176 ATT DWAR IL-KONVENZJONIJIET TA’ ĠIN EVRA (APPELLI MINN PERSUNI PROTETTI) Biex jipprovdi għal appelli minn persuni protetti minn ċerti konvenzjonijiet internazzjonali magħmula f’Ġinevra fis-sena 1949. Sarliġi bl-ATTX tal-1962, u ġie emendat bl-ATT XLIX tal-1981. Sarliġi bl-ATTX tal-1962, u ġie emendat bl-ATT XLIX tal-1981. 1. Titolu fil-qosor. Dan l-Att jista’ jissejjaħ l-Att dwar il-Konvenzjonijiet ta’ Ġinevra (Appelli minn Persuni Protetti). Tifsir. 2. F’dan l-Att, kemm-il darba r-rabta tal-kliem ma tfissirx xort’oħra- " internat protett" tfisser persuna protetta mill-Konvenzjoni ta’ Ġinevra tal-1949 dwar il-Protezzjoni ta’ Persuni Pajzani fi Żmien ta’ Gwerra, u internata f’Malta; "priġunier tal-gwerra protett " , tfisser persuna protetta mill-Konvenzjoni ta’ Ġinevra tal-1949 dwar it-Trattament ta’ Priġunieri tal-Gwerra; " il-potenza protettriċi " , dwar priġunier tal-gwerra protett jew internat protett, tfisser il-potenza jew organizzazzjoni li tkun qed tmexxi, fl-interessi tal-potenza li tagħha jkun membru, jew li tal-forza tagħha jkun, jew kien f’xi żmien sostanzjali, membru, id-dmirijiet mogħtija lil potenzi protettriċi skond il-Konvenzjoni ta’ Ġinevra tal-1949 dwar it-Trattament ta’ Priġunieri tal-Gwerra, jew, skond il-każ, il-Konvenzjoni ta’ Ġinevra tal-1949 dwar il-Protezzjoni ta’ Persuni Pajżani fi Żmien ta’ Gwerra. 3. Appelli minn persuni protetti. Emendat: XLIX.1981.4. Kap. 9. Meta priġunier tal-gwerra protett jew internat protett ikun ġie kundannat għal priġunerija għal żmien sentejn jew għal piena akbar u jista’ jsir appell skond id-disposizzjonijiet tal-Kodiċi Kriminali, iż-żmien li fih għandu jagħmel dak l-appell, minkejja kull ħaġa li hemm fil-Kodiċi Kriminali, ikun il-perijodu mill-ġurnata li fiha tkun ingħatat is-sentenza finali sat-tmiem ta’ għaxart ijiem wara d-data li fiha jirċievi avviż mogħti- (a) fil-każ ta’ priġunier tal-gwerra protett, minn uffiċjal tal-forzi armati ta’ Malta; (b) fil-każ ta’ internat protett, minn jew f’isem il-persuna inkarigata mill-ħabs li fiha jkun miżmum, ill i l-potenza protettriċi tkun ġiet notifikata bis-sentenza.